Na podlagi drugega odstavka 273. člena Zakona o urejanju prostora (Uradni list RS, št. 61/17 – ZUreP-2) in 52. člena Zakona o prostorskem načrtovanju (Uradni list RS, št. 33/07, 70/08 ZVO-1B, 108/09, 80/10-ZUPUDPP, 43/11 ZKZ-C, 57/12, 57/12 ZUPUDPP-A, 109/12, 35/13-skl. US, 76/14-odl. US, 14/15-ZUUJFO in 61/17- ZUreP-2) ter na podlagi 16. člena Statuta Občine Markovci (Uradno glasilo slovenskih občin, št. 47/17) je Občinski svet Občine Markovci na \_\_\_\_\_\_ seji, dne \_\_\_\_\_\_\_, sprejel

**ODLOK**

**o spremembah in dopolnitvah Odloka o Občinskem prostorskem načrtu Občine Markovci, druge spremembe in dopolnitve**

I. UVODNE DOLOČBE

1. člen

(predmet sprememb in dopolnitev občinskega prostorskega načrta)

(1) S tem odlokom se sprejmejo druge spremembe in dopolnitve Odloka o občinskem prostorskem načrtu Občine Markovci (Uradno glasilo slovenskih občin, št. 29/17, 41/17 – obvezna razlaga, 5/19; v nadaljnjem besedilu: OPN). Spremembe in dopolnitve se nanašajo na širitev proizvodne cone Novi Jork in opredelitev usmeritev za izdelavo občinskega podrobnega prostorskega načrta.

1. člen

(priloge OPN)

(1) Obvezne priloge vsebujejo:

* izvleček iz hierarhično nadrejenih prostorskih aktov,
* prikaz stanja prostora,
* strokovne podlage, na katerih temeljijo rešitve v OPN,
* obrazložitev in utemeljitev OPN,
* gradiva posameznim nosilcem urejanja prostora.

II. STRATEŠKI DEL

1. člen

(1) Dopolni se kartografski del strateškega dela iz šestega odstavka 2. člena OPN:

»6. Karta 3: Usmeritve za razvoj poselitve ter sanacijo razpršene gradnje in razpršene poselitve (M 1 :25.000)«.

1. člen

(1) Prvi odstavek 20. člena se spremeni tako, da glasi:

»Čiščenje odpadnih voda bo občina izvajala na ČN Markovci, na kateri se bodo čistile odpadne vode iz naselij na severnem delu dovodnega kanala SD 2, naselje južno od dovodnega kanala SD 2 pa se po javni kanalizaciji odvaja v čiščenje na ČN Formin.«.

(2) Tretji odstavek 20. člena se črta.

III. IZVEDBENI DEL – TEKSTUALNI DEL

1. člen

(1) V tretjem odstavku 40. člena (enote urejanja prostora) se v preglednici »1 MARKOVCI« za vrstico za EUP MA16 doda novo vrstico, ki glasi:

|  |  |  |  |  |
| --- | --- | --- | --- | --- |
| **EUP** | **PNRP** | **IME EUP** | **OMEJITVE** | **AKT** |
| »MA17  | IG | Markovci – gospodarska cona Novi Jork - širitev vzhod |  | OPPNp« |

(2) V preglednici »6 SOBETINCI« se črta vrstici za EUP SO04 (Sobetinci – igrišče) in SO05 (Sobetinci območje ob bioplinarni).

1. člen

(1) Osmi odstavek 54. člena se spremeni tako, da glasi:

»Odvajanje odpadnih vod iz objektov za rejo domačih živali v javno kanalizacijo ni dovoljeno.«.

1. člen

(1) Naslov 67. člena se spremeni tako, da glasi: »varovanje kakovosti zunanjega zraka«.

(2) Drugi odstavek 67. člena se spremeni tako, da glasi:

»Pri predvidenih in obstoječih virih, ki so v skladu s predpisi zavezanci za prve meritve emisij v zrak, mora lastnik ali upravljavec takega vira zagotoviti prve meritve in obratovalni monitoring ter po potrebi izvesti ustrezno sanacijo, o čemer mora obvestiti pristojni občinski organ.«.

1. člen

(1) V petem odstavku 68. člena se za obstoječim besedilom doda nov stavek, ki glasi:

»Neprečiščenih odpadnih voda ni dovoljeno odvajati v vodotoke ali podtalnico.«.

1. člen

(1) V drugem odstavku 71. člena se za obstoječim besedilom doda nov stavek, ki glasi:

»Zahtevo iz prve in druge alineje tega odstavka se s strokovno oceno preveri v postopku priprave naslednjih sprememb in dopolnitev OPN.«.

1. člen

(1) Drugi odstavek 74. člena se spremeni tako, da glasi:

»Obstoječim in novim stavbam je potrebno v vsaj enem od naslednjih bivalnih prostorov: dnevna soba, bivalni prostor s kuhinjo, bivalna kuhinja, otroška soba; zagotoviti naravno osončenje najmanj 1 uro na dan 21. december in najmanj 3 ure na dan 21. marec oziroma 21. september.«.

1. člen

(1) Naslov 76. člena se spremeni tako, da glasi: »kazalci za spremljanje stanja okolja«.

(2) Doda se nov drugi odstavek 76. člena, ki glasi:

»Občina letno oziroma v skladu s področnimi predpisi spremlja izbrane kazalce okolja in zagotavlja monitoring za tiste kazalce, pri katerih ni na voljo podatkov iz državnega monitoringa. Sprejemanje morebitnih pritožb prebivalcev na okoljske dejavnike izvaja oddelek pristojen za varstvo okolja in urejanje prostora v okviru rednih nalog. Vsaka morebitna pripomba se zabeleži. V primeru potreb občina tudi zavzame stališče glede predmetne pripombe in postopa v skladu s pristojnostmi.«.

(3) Dosedanji drugi odstavek postane tretji odstavek.

1. člen

(1) Dvanajsti odstavek 77. člena se črta

(2) Dosedanji trinajsti odstavek postane dvanajsti odstavek.

1. člen

(1) V 92. členu se v preglednici predvidene priprave OPPN črta točka 4. apremeni tako, da glasi:

»MA17 IG Markovci – gospodarska cona Novi Jork-širitev vzhod.«.

1. člen

(1) V prvem odstavku 94. člena se v prvem stavku za navedbo enote urejanja prostora (EUP) »MA11« doda navedba EUP »MA17«. Črta se navedbo EUP »SO05«.

1. člen

(1) V 95. členu se peti odstavek (usmeritve za EUP SO05) spremeni tako, da glasi:

»V EUP MA17, Markovci – gospodarska cona Novi Jork- širitev vzhod, je poleg splošnih usmeritev treba upoštevati:

1. idejno zasnovo gospodarske cone, v kateri je predvidena gradnja objektov za proizvodne in storitvene dejavnosti z ustrezno prometno mrežo in površinami za mirujoč promet ter parcelacijo, ki je prilagojena funkciji objektov,
2. funkcionalno povezanost z ostalimi dejavnostmi v naselju in v vplivnem območju, zlasti z enoto MA09 – Markovci – gospodarska cona novi Jork in MA10 – gospodarska cona novi Jork – širitev sever, saj pozidava predstavlja nadaljevanje obstoječe pozidave proti vzhodu.
3. izhodiščno namensko rabo, določeno v območju, ki se lahko v meji in podrobnejši namenski rabi in površin uskladi z idejno zasnovo OPPN,
4. tehnične predpise, ki urejajo gradnjo objektov za potrebe proizvodnih in storitvenih dejavnosti. Najvišja višina objektov ne sme presegati okvirne višine okoliškega varovalnega gozda, FZ do 0,8, FI do 2,4, če so z ureditvijo zagotovljeni pogoji za prometno dostopnost in površine za mirujoči promet predpisane za posamezno dejavnost,
5. varovalne in varstvene režime ter omejitve, ki izhajajo iz varstvenih režimov,
6. arhitektonsko in urbanistično oblikovanje, ki izhaja iz tipologije objektov obstoječe gospodarske cone v EUP MA09 in MA10, pri oblikovanju objektov in zunanjih površin je treba upoštevati tehnološke zahteve, ki izhajajo iz dopustnih dejavnosti,
7. zasnovo prometnega režima, ki bo zagotavljala prepustnost te dejavnosti z možnostjo večstranskega priključevanja na obstoječe omrežje na vzhodni in zahodni strani ter možnostjo navezovanja na ostalo GJI, v skladu s pogoji, ki so bili pridobljeni v postopku priprave OPN ali predhodnih postopkih,
8. pogoje varovanja zdravja z upoštevanjem dopustnih vrednosti hrupa, odvajanja odpadnih vod in odvoza odpadkov, elektromagnetnega sevanja, osončenosti objektov, energetske varčnosti objektov in svetlobnega onesnaževanja in onesnaževanja tal,
9. ob južnem in vzhodnem robu območja se naj načrtuje zasaditev z visokoraslimi avtohtonimi, nealergenimi drevesnimi vrstami zaradi zmanjšanja krajinske izpostavljenosti cone.«.
10. člen

(1) V prilogi 1 (vrste objektov glede na namen) se v vrstici z oznako 24110 (Športna igrišča) v celici stolpca za namensko rabo kmetijskih zemljišč z oznako »K1/K2« oznako »da« (dopustni posegi) nadomesti z oznako »ne« (nedopustni posegi).

(2) V vrstici z oznako 24205 (Drugi gradbeni inženirski objekti, ki niso uvrščeni drugje) se v celici stolpca za namensko rabo kmetijskih zemljišč z oznako »K1/K2« oznako »da7« nadomesti z oznako »da25«.

(3) Pod tabelo se za obstoječim besedilom doda novo vrstico z besedilom:

»25  dopustno le v okviru agromelioracij ali kot začasne ureditve za potrebe obrambe in varstva pred naravnimi in drugimi nesrečami.«.

IV. IZVEDBENI DEL – GRAFIČNI DEL

1. člen

(1) Dopolni se kartografski del izvedbenega dela iz sedmega odstavka 2. člena OPN:

* 1. pregledna karta občine Markovci z razdelitvijo na liste (M 1:25.000),
* 2. pregledna karta občine s prikazom osnovne namenske rabe in ključnih omrežij gospodarske javne infrastrukture (M 1: 25.000),
* 3. prikaz območij enot urejanja prostora, podrobnejše namenske rabe prostora in prostorskih izvedbenih pogojev (M 1:5.000), list 1, list 4, list 5, list 6, list 9, list 10.
* 4. Prikaz območij enot urejanja prostora in prikaz gospodarske javne infrastrukture, list 1, list 4, list 5, list 6.

V. PREHODNE IN KONČNE DOLOČBE

1. člen

(prehodne določbe)

(1) Postopki za izdajo gradbenega dovoljenja, ki so se začeli pred uveljavitvijo tega odloka, se končajo po določbah prostorskih aktov Občine Markovci, veljavnih v času vložitve vloge za izdajo gradbenega dovoljenja.

1. člen

(vpogled v občinski prostorski akt)

(1) Druge spremembe in dopolnitve OPN so izdelane v digitalni in analogni obliki. Hranijo se in so

na vpogled v času uradnih ur na sedežu Občine Markovci, Upravni enoti Ptuj, Skupni občinski upravi občin v Spodnjem Podravju in na Ministrstvu za okolje in prostor.

1. člen

(nadzor nad izvajanjem odloka)

(1) Nadzor nad izvajanjem tega odloka izvajajo pristojne inšpekcijske službe.

1. člen

(začetek veljavnosti)

(1) Ta odlok se objavi v Uradnem glasilu slovenskih občin in začne veljati petnajsti dan po objavi.

Številka:

Datum:

**Obrazložitev:**

Občinski svet Občine Markovci je na svoji 1. dopisni seji, dne 10. 5. 2019, obravnaval dopolnjen osnutek sprememb in dopolnitev Občinskega prostorskega načrta Občine Markovci, druge spremembe in dopolnitve (v nadaljevanju 2SD OPN Markovci). V času javne razgrnitve, ki je potekala od 25. 3. 2019 do 26. 4. 2019, ni bilo pripomb, zato je župan sprejel sklep o ugotovitvi glede stališč do pripomb in predlogov javnosti na javno razgrnjen dopolnjen osnutek 2SD OPN Markovci.

V mesecu maju 2019 je podjetje URBIS d.o.o., izdelalo predlog 2SD OPN Markovci. Predlog je bil dne 3. 6. 2019 posredovan pristojnim nosilcem urejanja prostora. Pristojni nosilci naj bi v 30-ih dneh po prejemu gradiva izrekli svoje mnenje, ali izdelani predlog upošteva prva mnenja, ki so jih podali k osnutku akta, oziroma zahtevali še uskladitev.

Pristojni nosilci urejanja prostora in datumi so razvidni iz obrazložitve prostorskega akta. Ravno tako so iz obrazložitve prostorskega akta vidne vse spremembe veljavnega prostorskega akta občine.

Pripravil:

Robert Šimenko

 Milan GABROVEC, prof.

 župan